pythainlp/thai-wiki-dataset-v3 huggingface dataset:
ประกาศของคณะปฏิวัติ ฉบับที่ ๕๓

_______________
ดยที่ปรากฏว่าสินค้าต่างๆ ที่ผลิตหรือมีกำเนิดในประเทศจีนคอมมิวนิสต์ ซึ่งส่งเข้ามาจำหน่ายใน
ประเทศไทย ส่วนมากเป็นสินค้าประเภทไม่จำเป็น และมักจะนำเข้ามาด้วยการลักลอบ เป็นการยุ่ง
ยากแก่การกวดขัน ควบคุม ทั้งเป็นการเสียเปรียบในแง่ดุลการค้า คณะปฏิวัติจึงเห็นสมควรห้ามมิให้นำ
สินค้าที่ผลิตหรือมีกำเนิดในประเทศจีนคอมมิวนิสต์ เข้ามาจำหน่ายในประเทศไทย
หัวหน้าคณะปฏิวัติจึงมีคำสั่งดังต่อไปนี้
ข้อ 1 ห้ามมิให้นำสินค้าที่ผลิตหรือมีกำเนิดในประเทศจีนคอมมิวนิสต์ หรือซึ่งมาจากประเทศ
จีนคอมมิวนิสต์เข้ามาในราชอาณาจักร ผู้ใดนำสินค้าดังกล่าวนี้เข้ามาในราชอาณาจักรมีความผิดตาม
กฎหมายว่าด้วยศุลกากรฐานนำของต้องห้ามเข้ามาในราชอาณาจักร
ข้อ 2 ให้ผู้ทำการจำหน่ายสินค้าที่ผลิตหรือมีกำเนิดในประเทศจีนคอมมิวนิสต์ หรือที่มาจาก
ประเทศจีนคอมมิวนิสต์ หรือที่มาจากประเทศจีนคอมมิวนิสต์ ซึ่งมีสินค้าดังกล่าวนี้อยู่ในความครอบครอง
ก่อนวันประกาศนี้ ซึ่งมีสินค้าดังกล่าวนี้อยู่ในความครอบครองก่อนวันประกาศนี้แจ้งปริมาณและสถานที่
เก็บต่อนายอำเภอท้องที่ซึ่งผู้ทำการจำหน่ายมีภูมิลำเนาหรือสถานที่ทำการค้าอยู่ ภายในกำหนดเวลาสิบ
ห้าวัน นับแต่วันประกาศนี้
ข้อ 3 เมื่อพันกำหนดหนึ่งเดือนนับแต่วันประกาศนี้ห้ามมิให้ผู้ใดจำหน่ายสินค้าที่ผลิตหรือกำเนิดใน
ประเทศจีนคอมมิวนิสต์ หรือที่มาจากประเทศจีนคอมมิวนิสต์
ข้อ 4 ให้ถือว่าข้อความตามข้อ 2 ข้อ 3 แห่งประกาศนี้มีผลใช้บังคับเช่นเดียวกับ
พระราชกฤษฎีกาและกฎกระทรวงที่ออกตามความในมาตรา 5 และมาตรา 6 แห่งพระราชบัญญัติที่
ออกตามความในมาตรา 5 และมาตรา 6 แห่งพระราชบัญญัติควบคุมโภคภัณฑ์ พ.ศ.2495 ผู้ใดฝ่าฝืน
ย่อมมีความผิดตามกฎหมายนั้นได้บัญญัติไว้
 ประกาศ ณ วันที่ 17 มกราคม 2502
จอมพล สฤษดิ์ ธนะรัชต์
หัวหน้าคณะปฏิวัติ
ประกาศของคณะปฏิวัติ ฉบับที่ 16

_______________
โดยที่ปรากฏว่าได้มีผู้นำรถยนต์ รถจักรยานยนต์ และเรือกลที่มีควัน
หรือระดับเสียงอันเป็นอันตรายต่อสุขภาพ อนามัยหรือก่อความเดือดร้อนรำคาญ
แก่ประชาชนมาใช้ในทางหรือแม่น้ำลำคลอง อันเป็นการฝ่าฝืนกฎหมาย แม้เจ้า
พนักงานจะได้ว่ากล่าวตักเตือนและลงโทษผู้ฝ่าฝืนแล้วก็ตาม แต่ก็ปรากฏว่า
ยังมีผู้จงใจฝ่าฝืนคำสั่งของเจ้าพนักงานอยู่เสมอ คณะปฏิวัติเห็นว่า เพื่อ
ประโยชน์แก่สุขภาพ อนามัยและความสุขของประชาชน สมควรดำเนินการลงโทษแก่ผู้
ฝ่าฝืนอย่างเฉียบขาดหัวหน้าคณะปฏิวัติจึงมีคำสั่งดังต่อไปนี้
ข้อ 1 เมื่อพ้นกำหนดสามสิบวันนับแต่วันใช้บังคับประกาศของเจ้าพนักงาน
จราจรหรืออธิบดีกรมเจ้าท่าตามข้อ 2 แล้วแต่กรณี ห้ามมิให้เจ้าของหรือ
ผู้ครอบครองใช้หรือยินยอมให้ผู้อื่นใช้ในทางหรือแม่น้ำลำคลอง ซึ่งรถยนต์
รถจักรยานยนต์หรือเรือกลที่มีควันอันเป็นอันตรายหรือเสื่อมเสียอนามัยแก่
ประชาชน หรือมีระดับเสียงอันเป็นการเดือดร้อนรำคาญแก่ประชาชน ตามที่กำหนด
ไว้ในประกาศของเจ้าพนักงานจราจรหรืออธิบดีกรมเจ้าท่าซึ่งได้ประกาศตามข้อ 2
ในกรณีที่เจ้าของหรือผู้ครอบครองพิสูจน์ได้ว่าตนมิได้ยินยอมให้ใช้
รถยนต์ หรือเรือกลตามวรรคหนึ่งให้ถือว่าผู้ขับรถหรือนายท้ายเรือดังกล่าว
เป็นผู้ครอบครองซึ่งใช้รถหรือเรือนั้น
ข้อ 2 ให้เจ้าพนักงานจราจรโดยอนุมัติรัฐมนตรีว่าการกระทรวงมหาดไทย
และอธิบดีกรมเจ้าท่าโดยอนุมัติรัฐมนตรีว่าการกระทรวงคมนาคม ประกาศในราช
กิจจานุเบกษากำหนดเครื่องวัดควัน และลักษณะควันที่เป็นอันตรายหรือเสื่อม
เสียอนามัยแก่ประชาชน และเครื่องวัดเสียงและระดับเสียงอันเป็นการเดือด
ร้อนรำคาญแก่ประชาชน แล้วแต่กรณี
ข้อ 3 ผู้ใดฝ่าฝืนข้อ 1 ต้องระวางโทษปรับห้าร้อยบาทสำหรับรถยนต์
สองร้อยบาทสำหรับเรือกล หรือหนึ่งร้อยบาทสำหรับรถจักรยานยนต์ และให้
พนักงานจราจรหรืออธิบดีกรมเจ้าท่าหรือผู้ซึ่งอธิบดีกรมเจ้าท่ามอบหมาย
สั่งยึดหรือห้ามใช้รถยนต์ รถจักรยานยนต์ หรือเรือกลนั้น แล้วแต่กรณี
จนกว่าเจ้าของหรือผู้ครอบครองจะได้แก้ไขรถหรือเรือดังกล่าวมิให้มีควัน
หรือระดับเสียงตามประกาศข้อ 2 และเจ้าพนักงานผู้มีอำนาจสั่งห้ามได้มี
หนังสืออนุญาตให้นำไปใช้ในทางหรือแม่น้ำลำคลองได้ และให้เจ้าพนักงานดัง
กล่าวมีอำนาจกำหนดมาตรการควบคุมรถหรือเรือที่ถูกห้ามใช้ด้วย
ข้อ 4 ผู้ใดนำรถยนต์ รถจักรยานยนต์ หรือเรือกลที่เจ้าพนักงานตามข้อ
2 ได้สั่งห้ามใช้ตามข้อ 3 ไปใช้ในทางหรือแม่น้ำลำคลองโดยไม่มีหนังสือ
อนุญาต ต้องระวางโทษปรับสองพันบาท
 ประกาศ ณ วันที่ 9 ธันวาคม พุทธศักราช 2514
จอมพล ถ. กิตติขจร
หัวหน้าคณะปฏิวัติ
ประกาศของคณะปฏิวัติ ฉบับที่ ๒๑๔

_______________
โดยที่คณะปฏิวัติพิจารณาเห็นว่า ในปัจจุบันนี้อัตราค่าธรรมเนียมจอดยานยนตร์ได้กำหนดไว้เพียงอัตราเดียวตามบัญชีอัตราค่าธรรมเนียมจอดยานยนตร์ท้ายพระราชบัญญัติการจอดยานยนตร์ในเขตเทศบาลและสุขาภิบาล พ.ศ. ๒๕๐๓ แต่เนื่องจากการจัดให้มีที่จอดยานยนตร์ในที่สาธารณะ เทศบาลหรือสุขาภิบาลจำเป็นต้องลงทุนในการจัดและต้องบำรุงรักษาให้ดีอยู่เสมอ สมควรแก้ไขเพิ่มเติมอัตราค่าธรรมเนียมจอดยานยนตร์ตามกฎหมายดังกล่าวให้เหมาะสม หัวหน้าคณะปฏิวัติจึงมีคำสั่งดังต่อไปนี้
ข้อ ๑  ให้ยกเลิกบัญชีอัตราค่าธรรมเนียมจอดยานยนตร์ท้ายพระราชบัญญัติจัดระเบียบการจอดยานยนตร์ในเขตเทศบาลและสุขาภิบาล พ.ศ. ๒๕๐๓ และให้ใช้บัญชีอัตราค่าธรรมเนียมจอดยานยนตร์ต่อไปนี้แทน
“บัญชีอัตราค่าธรรมเนียมจอดยานยนตร์
ในที่ที่กำหนดและจัดไว้
๑. รถยนต์
ก. ในทางหลวง ๑.๐๐ บาท ต่อครึ่งชั่วโมง
ข. ในที่สาธารณะ หนึ่งชั่วโมงแรก ๓.๐๐ บาท ชั่วโมงต่อไปชั่วโมงละ ๑.๐๐ บาท
๒. รถจักรยานยนต์
ก. ในทางหลวง ๐.๕๐ บาท ต่อครึ่งชั่วโมง
ข. ในที่สาธารณะ หนึ่งชั่วโมงแรก ๑.๐๐ บาท ชั่วโมงต่อไปชั่วโมงละ ๐.๕๐ บาท”
ข้อ ๒  ประกาศของคณะปฏิวัติฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ประกาศ ณ วันที่ ๒๐ กันยายน พุทธศักราช ๒๕๑๕
จอมพล ถ.  กิตติขจร
หัวหน้าคณะปฏิวัติ
ประกาศของคณะปฏิวัติ ฉบับที่ 148

_______________
โดยที่กฎหมายว่าด้วยการกำหนดกิจการธนาคารแห่งประเทศไทยปัจจุบันยังไม่มีบทบัญญัติที่จะให้การดำเนินงานของธนาคารแห่งประเทศไทยสามารถอำนวยประโยชน์ได้เพียงพอในทางการเงินและเศรษฐกิจของประเทศ สมควรแก้ไขให้สมบูรณ์ยิ่งขึ้น หัวหน้าคณะปฏิวัติจึงมีคำสั่งดังต่อไปนี้
ข้อ ๑  ให้ยกเลิกความใน (๔) ของมาตรา ๑๒ แห่งพระราชกฤษฎีกากำหนดกิจการธนาคารแห่งประเทศไทย พุทธศักราช ๒๔๘๕ ซึ่งแก้ไขเพิ่มเติมครั้งสุดท้ายพระราชกฤษฎีกากำหนดกิจการธนาคารแห่งประเทศไทย (ฉบับที่ ๕) พ.ศ. ๒๕๑๒ และให้ใช้ความต่อไปนี้แทน
“(๔) การซื้อขาย และรับช่วงซื้อลด ตั๋วแลกเงินและตั๋วสัญญาใช้เงินที่เกิดจากกิจการอุตสาหกรรม กสิกรรม การเลี้ยงสัตว์ การทำป่าไม้ การประมง การทำเหมืองแร่ การทำนาเกลือ หรือการสาวไหมอันสุจริต หรือตั๋วแลกเงินและตั๋วสัญญาให้เงินที่ออกเพื่อการส่งค่าบำรุงเข้ามูลภัณฑ์กันชนระหว่างประเทศซึ่งประเทศไทยเป็นสมาชิก และกองทุนการเงินระหว่างประเทศยอมให้ประเทศไทยถอนเงินจากกองทุนการเงินระหว่างประเทศเพื่อการนี้ได้
ตัวแลกเงินและตั๋วสัญญาใช้เงินดังกล่าวในวรรคหนึ่ง ต้องมีลายมือชื่อของบุคคลที่พึงเชื่อถือได้สองคนเป็นอย่างน้อย ลายมือชื่อหนึ่งต้องเป็นของธนาคารหรือสถาบันการเงินอื่น และต้องถึงกำหนดใช้เงินไม่เกินสิบสองเดือนนับแต่วันซื้อหรือรับช่วงซื้อลดหรือภายในระยะเวลาเร็วหรือช้ากว่านั้นตามที่คณะกรรมการจะกำหนด แต่ต้องไม่เกินหกเดือนนับแต่วันซื้อหรือรับช่วงซื้อลด คณะกรรมการอาจกำหนดเงื่อนไขของการซื้อขายไว้ด้วยก็ได้”
ข้อ ๒  ประกาศของคณะปฏิวัติฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ประกาศ ณ วันที่ ๒๔ พฤษภาคม พุทธศักราช ๒๕๑๕
จอมพล ถ.  กิตติขจร
หัวหน้าคณะปฏิวัติ
ประกาศของคณะปฏิวัติ ฉบับที่ 61

_______________
โดยที่คณะปฏิวัติพิจารณาเห็นว่า ภาระปฏิบัติการกับกองทุนการเงินระหว่างประเทศซึ่งประเทศไทยเป็นสมาชิกนั้นในส่วนใหญ่และสำคัญเป็นธุรกรรมเกี่ยวกับการธำรงเสถียรภาพในค่าเสมอภาคของบาท และการซื้อขายเงินตราต่างประเทศระหว่างประเทศไทยกับกองทุนการเงินระหว่างประเทศ ซึ่งโดยปกติอยู่ในหน้าที่ของธนาคารแห่งประเทศไทยอยู่แล้ว สมควรจะให้ธนาคารแห่งประเทศไทยเป็นผู้ถือประโยชน์และรับภาระจากสมาชิกภาพในกองทุนการเงินระหว่างประเทศในนามของรัฐบาลในการดำเนินธุรกรรมทุกประการเกี่ยวกับบัญชีทั้งไปของกองทุนการเงินระหว่างประเทศได้เองโดยตรง จำเป็นต้องแก้ไขเพิ่มเติมกฎหมายว่าด้วยการให้อำนาจปฏิบัติการเกี่ยวกับกองทุนการเงินและธนาคารระหว่างประเทศให้สมบูรณ์ยิ่งขึ้น หัวหน้าคณะปฏิวัติจึงมีคำสั่งดังต่อไปนี้
ข้อ ๑  ให้ยกเลิกความในมาตรา ๔ แห่งพระราชบัญญัติให้อำนาจปฏิบัติการเกี่ยวกับกองทุนการเงินและธนาคารระหว่างประเทศ พ.ศ. ๒๔๙๔ และให้ใช้ความต่อไปนี้แทน
“มาตรา ๔  ให้รัฐมนตรีมีอำนาจออกตั๋วสัญญาใช้เงินคลังแทนเงินตราไทยให้แก่ธนาคารระหว่างประเทศ แต่จำนวนเงินในตั๋วทั้งสิ้นที่คงอยู่ในขณะใดขณะหนึ่งต้องไม่เกินจำนวนเงินลงทุนที่ต้องจ่ายเป็นเงินตราไทยให้แก่ธนาคารระหว่างประเทศ
ตั๋วสัญญาใช้เงินคลังที่ออกตามความในวรรคหนึ่ง ต้องเป็นตั๋วเปลี่ยนมือไม่ได้ มีข้อกำหนดไม่ให้คิดดอกเบี้ยและเป็นตั๋วชนิดใช้เงินเมื่อทวงถาม
เมื่อได้รับทวงถามให้ใช้เงินตามตั๋วสัญญาใช้เงินคลัง ให้รัฐมนตรีมีอำนาจจ่ายเงินตามจำนวนที่ได้รับทวงถามให้ใช้นั้น”
ข้อ ๒  ให้เพิ่มความต่อไปนี้เป็นมาตรา ๔ ทวิ แห่งพระราชบัญญัติให้อำนาจปฏิบัติการเกี่ยวกับกองทุนการเงินและธนาคารระหว่างประเทศไทย พ.ศ. ๒๔๙๔
“มาตรา ๔ ทวิ ให้ธนาคารแห่งประเทศไทยมีอำนาจออกตั๋วสัญญาใช้เงินชนิดเปลี่ยนมือไม่ได้มีข้อกำหนดไม่ให้คิดอกเบี้ยและเป็นตั๋วชนิดใช้เงินเมื่อทวงถาม เพื่อการชำระเงินแก่กองทุนการเงินแทนเงินตราไทย รวมทั้งเพื่อแทนตั๋วสัญญาใช้เงินคลังที่รัฐมนตรีได้ออกให้แก่กองทุนการเงินไปก่อนแล้ว ตามพระราชบัญญัตินี้ และยังมิได้ใช้เงินตามตั๋วนั้นในขณะที่มาตรานี้ใช้บังคับด้วย”
ข้อ ๓  ให้เพิ่มความต่อไปนี้เป็นมาตรา ๕ ตรี มาตรา ๕ จัตวา และมาตรา ๕ เบญจ แห่งพระราชบัญญัติให้อำนาจปฏิบัติการเกี่ยวกับกองทุนการเงินและธนาคารระหว่างประเทศ พ.ศ. ๒๔๙๔
“มาตรา ๕ ตรี ให้ธนาคารแห่งประเทศไทยมีอำนาจถือประโยชน์และรับภาระจากสมาชิกภาพแห่งกองทุนการเงินในนามของรัฐบาลในการดำเนินธุรกรรมทุกประการเกี่ยวกับบัญชีทั่วไปของกองทุนการเงิน รวมตลอดถึงการชำระเงินลงทุนผลประโยชน์ ภาระค่าใช้จ่าย และผลกำไรหรือขาดทุนเนื่องจากการปฏิบัติในการนี้ทั้งสิ้นให้ตกเป็นของธนาคารแห่งประเทศไทย
เพื่อประโยชน์แห่งวรรคหนึ่ง ให้ธนาคารแห่งประเทศไทยจ่ายคืนแก่รัฐบาลซึ่งทองคำเฉพาะส่วนที่มิใช่สินทรัพย์อันเป็นทุนสำรองเงินตราและเงินตราไทย ที่ได้จ่ายแก่กองทุนการเงินเป็นการชำระเงินลงทุนไปแล้วก่อนวันที่มาตรานี้ใช้บังคับ
มาตรา ๕ จัตวา ให้ผู้ว่าการธนาคารแห่งประเทศไทยเป็นผู้ว่าการของประเทศไทยในกองทุนการเงินโดยตำแหน่ง ส่วนผู้ว่าการสำรองของประเทศไทยในกองทุนการเงินให้รัฐมนตรีเป็นผู้แต่งตั้ง
มาตรา ๕ เบญจ ให้ธนาคารแห่งประเทศไทยเป็นผู้พิจารณาเรื่องต่าง ๆ ในการใช้สิทธิออกเสียงและดำเนินการตามข้อตกลงว่าด้วยกองทุนการเงินเดี่ยวกับบัญชีทั่วไป แล้วเสนอผลของการนั้นให้รัฐมนตรีทราบ ในกรณีที่เป็นการผูกพันนโยบายเศรษฐกิจของประเทศตามเงื่อนไขการใช้ทรัพยากรของกองทุนการเงินหรือในกรณีที่เกี่ยวกับนโยบายสำคัญอื่น ๆ ต้องได้รับอนุมัติจากรัฐมนตรีก่อน”
ข้อ ๔  ประกาศของคณะปฏิวัติฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
 ประกาศ ณ วันที่ ๓๑ มกราคม พุทธศักราช ๒๕๑๕
จอมพล ถ. กิตติขจร
หัวหน้าคณะปฏิวัติ
ประกาศของคณะปฏิวัติ ฉบับที่ 25/2520

_______________
โดยที่คณะปฏิวัติพิจารณาเห็นสมควรแก้ไขเพิ่มเติมบทบัญญัติของกฎหมาย
ว่าด้วยธรรมนูญศาลทหารที่ห้ามมิให้จำเลยแต่งทนายในคดีบางประเภทซึ่งอยู่
ในอำนาจพิจารณาพิพากษาของศาลทหารในเวลาไม่ปกติ โดยเปิดโอกาสให้
จำเลยแต่งตั้งทนายแก้ต่างในคดีทุกประเภทได้  หัวหน้าคณะปฏิวัติจึงมีคำสั่ง
ดังต่อไปนี้
ข้อ 1  ให้ยกเลิกความในมาตรา 55 แห่งพระราชบัญญัติธรรมนูญ
ศาลทหาร พ.ศ. 2498 ซึ่งแก้ไขเพิ่มเติมโดยพระราชบัญญัติธรรมนูญศาลทหาร
(ฉบับที่ 4) พ.ศ. 2511 และให้ใช้ความต่อไปนี้แทน
`มาตรา 55  ศาลทหารในเวลาปกติ ให้ผู้เสียหายซึ่งมีอำนาจเป็นโจทก์
ฟ้องคดีอาญาได้ตามมาตรา 49 วรรคหนึ่ง
ศาลทหารในเวลาปกติและศาลทหารในเวลาไม่ปกติ ให้จำเลยแต่ง
ทนายได้
ทนายต้องเป็นทนายความตามกฎหมายว่าด้วยทนายความหรือทนายความ
ที่กระทรวงกลาโหมกำหนด เมื่อทนายได้รับอนุญาตจากศาลแล้ว ให้ว่าต่างหรือ
แก้ต่างได้
ศาลอาญาศึกหรือศาลที่พิจารณาพิพากษาคดีแทนศาลอาญาศึกตามมาตรา 40
และมาตรา 43 ห้ามแต่งทนาย'
ข้อ 2  ให้ยกเลิกความในมาตรา 61 แห่งพระราชบัญญัติธรรมนูญ
ศาลทหาร พ.ศ. 2498 ซึ่งแก้ไขเพิ่มเติมโดยพระราชบัญญัติธรรมนูญศาลทหาร
(ฉบับที่ 4) พ.ศ. 2511 และให้ใช้ความต่อไปนี้แทน
`มาตรา 61  ภายใต้บังคับมาตรา 62 และมาตรา 63 คำพิพากษา
หรือคำสั่งของศาลทหารในเวลาปกติ โจทก์หรือจำเลยอุทธรณ์หรือฎีกาได้ภายใน
สิบห้าวัน ผู้มีอำนาจแต่งตั้งตุลาการตามมาตรา 30 หรือผู้มีอำนาจสั่งลงโทษ
อุทธรณ์หรือฎีกาได้ภายในสามสิบวัน ทั้งนี้นับแต่วันอ่านหรือถือว่าได้อ่านคำพิพากษา
หรือคำสั่งให้จำเลยฟัง
คำพิพากษาหรือคำสั่งของศาลทหารในเวลาไม่ปกติ และศาลอาญาศึก
หรือศาลที่พิจารณาพิพากษาคดีแทนศาลอาญาศึก ตามมาตรา 40 และมาตรา 43
ห้ามอุทธรณ์หรือฎีกา'
ข้อ 3  บรรดาคดีที่ต้องห้ามอุทธรณ์หรือฎีกาตามพระราชบัญญัติธรรมนูญ
ศาลทหาร พ.ศ. 2498 ซึ่งแก้ไขเพิ่มเติมโดยประกาศของคณะปฏิวัติฉบับนี้
ถ้าได้ยื่นอุทธรณ์หรือฎีกาไว้แล้วก่อนวันที่ประกาศของคณะปฏิวัติฉบับนี้ใช้บังคับ
ให้ศาลมีอำนาจพิจารณาอุทธรณ์หรือฎีกานั้นต่อไปได้ หรือถ้าศาลทหารชั้นต้นหรือ
ศาลทหารกลางได้พิพากษาหรือมีคำสั่งแล้วก่อนวันที่ประกาศของคณะปฏิวัติฉบับนี้
ใช้บังคับ และยังอยู่ในระหว่างระยะเวลาที่จะอุทธรณ์หรือฎีกาได้ ให้มีสิทธิ
อุทธรณ์หรือฎีกาได้ต่อไปตามกฎหมายก่อนวันใช้บังคับประกาศของคณะปฏิวัติฉบับนี้
แต่ทั้งนี้เมื่อมีคำพิพากษาหรือคำสั่งของศาลหนึ่งศาลใดแล้ว ให้คดีนั้นเป็นที่สุด
ข้อ 4  ประกาศของคณะปฏิวัติฉบับนี้ให้ใช้บังคับตั้งแต่วันถัดจาก
วันประกาศในราชกิจจานุเบกษาเป็นต้นไป ประกาศ ณ วันที่ 8 พฤศจิกายน พุทธศักราช 2520
พลเรือเอก สงัด ชลออยู่
หัวหน้าคณะปฏิวัติ
ประกาศของคณะปฏิวัติ ฉบับที่ 302

_______________
โดยที่เป็นการสมควรแก้ไขกฎหมายว่าด้วยธรรมนูญศาลทหาร เพื่อเพิ่ม
อำนาจของศาลจังหวัดทหารในการลงโทษปรับ ปรับปรุงองค์คณะตุลาการของ
ศาลจังหวัดทหาร และเพิ่มเติมอำนาจของผู้บังคับบัญชาที่จะสั่งควบคุมตัวผู้ต้องหา
ซึ่งเป็นบุคคลซึ่งอยู่ในอำนาจศาลทหารในขณะกระทำความผิดและเป็นผู้ต้องหา
ในคดีอาญาที่อยู่ในอำนาจศาลทหาร แต่ได้ออกจากประจำการหรือถูกปลด
จากกองประจำการไปแล้ว หรือซึ่งมิได้จัดเข้ารับราชการในกองประจำการ
หัวหน้าคณะปฏิวัติจึงมีคำสั่งดังต่อไปนี้
ข้อ 1  ให้ยกเลิกความในมาตรา 19 แห่งพระราชบัญญัติธรรมนูญ
ศาลทหาร พ.ศ. 2498 และให้ใช้ความต่อไปนี้แทน
`มาตรา 19  ศาลจังหวัดทหาร มีอำนาจพิจารณาคดีอาญาได้ทุกบท
กฎหมาย เว้นแต่คดีที่จำเลยมียศทหารชั้นสัญญาบัตร
คดีที่กฎหมายมิได้กำหนดอัตราโทษอย่างต่ำ หรือกำหนดอัตราโทษอย่างต่ำ
ไว้ให้จำคุกไม่เกินหนึ่งปี หรือปรับไม่เกินสองพันบาท หรือทั้งจำทั้งปรับไม่เกิน
กำหนดนี้ ถ้าศาลจังหวัดทหารเห็นควรยกฟ้องโจทก์ หรือเห็นควรลงโทษจำเลย
แต่ละกระทงจำคุกไม่เกินหนึ่งปี หรือปรับไม่เกินสองพันบาท หรือทั้งจำทั้งปรับ
ไม่เกินกำหนดนี้ ก็ให้พิพากษาได้
คดีที่ศาลจังหวัดทหารไม่มีอำนาจพิพากษา ให้ศาลจังหวัดทหารทำความเห็น
ส่งสำนวนไปให้ศาลมณฑลทหารหรือศาลทหารกรุงเทพพิพากษา แล้วแต่กรณี'
ข้อ 2  ให้ยกเลิกความในมาตรา 26 แห่งพระราชบัญญัติธรรมนูญ
ศาลทหาร พ.ศ. 2498 และให้ใช้ความต่อไปนี้แทน
`มาตรา 26  ศาลจังหวัดทหารต้องมีตุลาการสามนายเป็นองค์คณะ
พิจารณาพิพากษา คือ
นายทหารชั้นสัญญาบัตรสองนาย
ตุลาการพระธรรมนูญหนึ่งนาย'
ข้อ 3  ให้ยกเลิกความในมาตรา 46 แห่งพระราชบัญญัติธรรมนูญ
ศาลทหาร พ.ศ. 2498 และให้ใช้ความต่อไปนี้แทน
`มาตรา 46  การควบคุมผู้ต้องหาซึ่งเป็นบุคคลที่อยู่ในอำนาจศาลทหาร
ตามความในมาตรา 16 นั้นไม่ว่าจะเป็นผู้ต้องหาในคดีอาญาที่อยู่ในอำนาจ
ศาลทหารหรือไม่ก็ตาม ให้ผู้บังคับบัญชาทหารมีอำนาจสั่งควบคุมได้โดยอนุโลม
ตามอำนาจลงทัณฑ์ขังในกฎหมายว่าด้วยวินัยทหาร
ในกรณีที่กฎหมายว่าด้วยวินัยทหารมิได้ระบุผู้มีอำนาจลงทัณฑ์ขังหรือ
ผู้รับทัณฑ์ขังไว้หรือให้อำนาจลงทัณฑ์ขังไว้อย่างสูงไม่ถึงเก้าสิบวัน ให้นายทหาร
ซึ่งมีตำแหน่งตั้งแต่ชั้นผู้บัญชาการกองพลขึ้นไปเป็นผู้มีอำนาจสั่งควบคุมหลายครั้ง
ติด ๆ กันได้ แต่ครั้งหนึ่งต้องไม่เกินสิบสองวัน และรวมกันทั้งหมดต้องไม่เกิน
เก้าสิบวัน ถ้าไม่มีนายทหารซึ่งมีตำแหน่งตั้งแต่ผู้บัญชาการกองพลขึ้นไป
หรือผู้ต้องหาอยู่ต่างท้องถิ่นกับผู้บังคับบัญชาก็ให้ผู้บังคับบัญชาทหารสูงสุด
ณ ที่นั้น เป็นผู้มีอำนาจสั่งควบคุม
ในกรณีที่ผู้ต้องหาเป็นบุคคลที่อยู่ในอำนาจศาลทหารในขณะกระทำ
ความผิดและเป็นผู้ต้องหาในคดีอาญาที่อยู่ในอำนาจศาลทหาร แต่ขณะที่ตกเป็น
ผู้ต้องหาผู้นั้นมิได้รับราชการในสังกัดกระทรวงกลาโหม หรือเป็นผู้ที่ถูกปลด
จากกองประจำการแล้ว หรือเป็นบุคคลที่อยู่ในอำนาจศาลทหารตามมาตรา 16 (5)
แต่เจ้าหน้าที่ฝ่ายทหารยังมิได้จัดเข้ารับราชการในกองประจำการในสังกัด
หน่วยทหารใด ให้นายทหารซึ่งมีตำแหน่งตั้งแต่ผู้บังคับการจังหวัดทหารบกขึ้นไป
ในท้องที่ที่การกระทำความผิดเกิดขึ้นหรือในท้องที่ที่จับตัวผู้ต้องหาได้ เป็น
ผู้มีอำนาจสั่งควบคุมหลายครั้งติด ๆ กันได้ แต่ครั้งหนึ่งต้องไม่เกินสิบสองวัน
และรวมกันทั้งหมดต้องไม่เกินเก้าสิบวัน
การควบคุมผู้ต้องหานี้ให้ถือว่าเป็นการควบคุมตามประมวลกฎหมาย
วิธีพิจารณาความอาญา'
ข้อ 4  ให้รัฐมนตรีว่าการกระทรวงกลาโหมรักษาการตามประกาศ
ของคณะปฏิวัติฉบับนี้
ข้อ 5  ประกาศของคณะปฏิวัติฉบับนี้ให้ใช้บังคับตั้งแต่วันถัดจากวัน
ประกาศในราชกิจจานุเบกษาเป็นต้นไป
 ประกาศ ณ วันที่ 13 ธันวาคม พุทธศักราช 2515
จอมพล ถ. กิตติขจร
หัวหน้าคณะปฏิวัติ
ประกาศของคณะปฏิวัติ ฉบับที่ 12

_______________
โดยที่การกระทำความผิดตามกฎหมายว่าด้วยการป้องกันการกระทำอันเป็นคอมมิวนิสต์มีเหตุเกี่ยวกับความมั่นคงของประเทศ และความสงบเรียบร้อยของประชาชน และโดยที่บัดนี้ได้มีประกาศให้ใช้กฎอัยการศึกทั่วราชอาณาจักรแล้ว คณะปฏิวัติจึงมีคำสั่งดังต่อไปนี้
บรรดาคดีที่มีข้อหาว่ากระทำผิดกฎหมายว่าด้วยการป้องกันการกระทำอันเป็นคอมมิวนิสต์ ไม่ว่าการกระทำความผิดในคดีนั้นจะได้กระทำขึ้นในวัน หรือก่อน หรือหลัง วันประกาศใช้กฎอัยการศึกตามประกาศของคณะปฏิวัติ ฉบับที่ ๒ ลงวันที่ ๑๗ พฤศจิกายน พ.ศ. ๒๕๑๔ ให้อยู่ในอำนาจศาลทหารในเวลาไม่ปกติตามมาตรา ๓๖ วรรคแรก แห่งพระราชบัญญัติธรรมนูญศาลทหาร พ.ศ. ๒๔๙๘ ที่จะพิจารณาพิพากษา
 ประกาศ ณ วันที่ ๒๒ พฤศจิกายน พุทธศักราช ๒๕๑๔
จอมพล ถ.  กิตติขจร
หัวหน้าคณะปฏิวัติ
ข้อตกลงว่าด้วยการสถาปนาความสัมพันธ์เมืองพี่น้องระหว่างกรุงเทพมหานครกับกรุงปักกิ่ง

กรุงเทพมหานครแห่งราชอาณาจักรไทยกับกรุงปักกิ่งแห่งสาธารณรัฐประชาชนจีน ได้ตกลงที่จะสถาปนาความสัมพันธ์บ้านพี่เมืองน้อง เพื่อที่จะส่งเสริมความเข้าใจอันดีและไมตรีจิตระหว่างประชาชนของทั้งสองนคร การแลกเปลี่ยนฉันมิตรระหว่างสองนครจะเกื้อกูลต่อการสร้างสรรค์ความเจริญก้าวหน้า และการพัฒนาความสัมพันธ์ระหว่างกันให้เป็นไปโดยต่อเนื่อง
กรุงเทพมหานครและกรุงปักกิ่งจะดำเนินการแลกเปลี่ยน และให้ความร่วมมือฉันบ้านพี่เมืองน้องในด้านสังคม วัฒนธรรม การสาธารณสุข การก่อสร้าง รวมทั้งกิจการด้านอื่น ๆ ที่เกี่ยวข้องกับการบริหารนคร ด้วยวิถีทางหลายรูปแบบตามหลักการแห่งความเสมอภาคและอำนวยประโยชน์แก่กัน บนพื้นฐานแห่งสัมพันธไมตรีซึ่งได้พัฒนาขึ้นใหม่นี้
เพื่อให้บรรลุเป้าหมายดังกล่าวข้างต้น นครทั้งสองจะปรึกษาหารือกันในประเด็นที่เกื่ยวกับการแลกเปลี่ยนและความร่วมมือด้วยวิธีการและวาระอันเหมาะสมตามความต้องการของทั้งสองมหานครต่อไป
ข้อตกลงฉบับนี้มีผลบังคับใช้นับตั้งแต่วันที่ลงนาม
ข้อตกลงจัดทำ ณ กรุงปักกิ่ง เมื่อวันที่ 26 พฤษภาคม 2536 ประกอบด้วยข้อความภาษาจีน ภาษาไทย และภาษาอังกฤษ ทั้งสามภาษามีผลบังคับใช้เท่าเทียมกัน
อ้างอิง
อ้างอิง.
เอกสารต้นฉบับของกรุงเทพมหานคร
พิธีสารว่าด้วยความตกลงฉันท์มิตรระหว่างกรุงเทพมหานครและมหานครมอสโก

โน้มนำด้วยความปรารถนาจะกระชับความเข้าใจและเจตนารมย์อิสระระหว่าง กรุงเทพมหานครและมหานครมอสโก และโดยคำนึงถึงการติดต่อสัมพันธ์ที่ดำเนินมาเป็นเวลานานระหว่างมหานครทั้งสอง ประกอบกับโอกาสสำคัญยิ่งสองวาระ อันได้แก่ การครบรอบหนึ่งร้อยปีของการสถาปนาความสัมพันธ์ทางการทูตระหว่างราชอาณาจักรไทยกับสหพันธรัฐรัสเซีย และครบรอบ ๘๕๐ ปีของการก่อตั้งมหานครมอสโก
นายพิจิตต รัตตกุล ผู้ว่าราชการกรุงเทพมหานคร และนายยูริ ลูชคอฟ นายกเทศมนตรีมหานครมอสโก เห็นพ้องที่จะจัดทำพิธีสารว่าด้วยความสัมพันธ์ฉันท์มิตรระหว่างมหานครทั้งสอง ฉบับนี้ขึ้น โดยมีข้อบัญญัติสำคัญ ดังนี้
๑. กรุงเทพมหานครและมหานครมอสโกประสงค์จะแลกเปลี่ยนประสบการณ์แก่กันในด้านข้อมูล ข่าวสารต่าง ๆ เกี่ยวกับการบริหารงานท้องถิ่น
๒. ทั้งสองฝ่ายพยายามเพื่อพัฒนาความร่วมมือในด้านการศึกษาและวิทยาศาสตร์ วัฒนธรรม การคุ้มครองสิ่งแวดล้อม การท่องเที่ยว และการกีฬา
๓. เป้าประสงค์หลักประการหนึ่ง ที่มหานครทั้งสองกำหนดไว้ คือ การขยายความร่วมมือด้านเศรษฐกิจ บนพื้นฐานของหลักการแห่งผลประโยชน์ร่วมกัน และบังเกิดประโยชน์ต่อวิสาหกิจและองค์กร โดยอันดับเบื้องต้น ในด้านการแลกเปลี่ยนการค้า การลงทุน โครงการก่อสร้าง และด้านความร่วมมือทางเศรษฐกิจอื่น ๆ
๔. มหานครทั้งสองพร้อมที่จะ ส่งเสริมการดำเนินโครงการที่มีเป้าประสงค์ที่จะส่งเสริมความสัมพันธ์ที่ใกล้ชิดยิ่งขึ้นระหว่างประชาชนของมหานครทั้งสอง ให้ได้รับรายละเอียดข้อมูลข่าวสารของแต่ละฝ่าย ตลอดจนการพัฒนาการติดต่อสัมพันธ์ระหว่างประชาชน ทั้งสองฝ่ายพึงยินดีและกระตุ้นการดำเนินความร่วมมือระหว่างเอกชน และองค์กรอื่น ๆ ที่ดำเนินการตามเจตนารมย์แห่งพิธีสารนี้
๕. ความร่วมมือและการแลกเปลี่ยนประสบการณ์เพิ่มขึ้นต่อไประหว่างกรุงเทพมหานครและมหานครมอสโก พึงดำเนินการบนพื้นฐานของโครงการที่ทั้งสองฝ่ายให้ความเห็นชอบแล้ว
พิธีสารฉบับนี้จัดทำขึ้นเป็น ๓ ฉบับ ในภาษาไทย รัสเซีย และภาษาอังกฤษ และมีผลบังคับโดยเท่าเทียมกัน
ร่างและลงนาม ณ มหานครมอสโก เมื่อวันที่ ๑๙ มิถุนายน พุทธศักราช ๒๕๔๐
อ้างอิง
อ้างอิง.
เอกสารต้นฉบับของกรุงเทพมหานคร
บันทึกว่าด้วยความร่วมมือระหว่างเวียงจันทน์และกรุงเทพมหานคร

______________________________
โดยที่นครหลวงเวียงจันทน์แห่งสาธารณรัฐประชาธิปไตยประชาชนลาว และกรุงเทพมหานครแห่งราชอาณาจักรไทย มีความปรารถนาร่วมกันที่จะเสริมสร้างความร่วมมือและกระชับความเข้าใจระหว่างประชาชนของเมืองหลวงทั้งสอง จึงได้จัดทำบันทึกนี้ขึ้นภายใต้บังคับแห่งกฎหมายและข้อปฏิบัติภายในของทั้งสองประเทศ ดังมีข้อความต่อไปนี้ :
ข้อ 1. ภายใต้หลักการแห่งการมีสิทธิประโยชน์ที่เท่าเทียมกัน รวมทั้งกรอบของอำนาจหน้าที่และงบประมาณของทั้งสองฝ่าย การแลกเปลี่ยนความร่วมมือตามข้อบันทึกฉบับนี้จะดำเนินการในด้านต่าง ๆ ได้แก่
ข้อ 2. เพื่อให้เกิดประโยชน์สูงสุดต่อความร่วมมือดังกล่าวมาข้างต้น ทั้งสองฝ่ายตกลงที่จะให้มีการแลกเปลี่ยนคณะผู้แทนสำหรับการเยืิอนเพื่อการเจรจาหรือจัดทำข้อตกลงว่าด้วยความร่วมมือใด ๆ เป็นประจำทุกปี
ข้อ 3. ทั้งสองฝ่ายตกลงที่จะให้มีการสนับสนุนข้อมูลข่าวสาร ตลอดจนบรรดาเอกสารที่เกี่ยวข้อง ซึ่งกันและกัน เพื่อประโยชน์ในการดำเนินงานต่าง ๆ ที่เป็นผลมาจากบันทึกข้อตกลงฉบับนี้
บึนทึกด้วยความร่วมมืิอนี้ได้จัดทำขึ้น เมื่อวันที่ 24 พฤษภาคม 2547 ณ กรุงเทพมหานคร เป็นฉบับภาษาไทย 1 ฉบับ และเป็นฉบับภาษาลาว 1 ฉบับ รวมเป็น 2 ฉบับ มีความหมายถูกต้องตรงกันทั้งสองฝ่ายจึงลงนามและเก็บรักษาไว้ฝ่ายละ 1 ฉบับ
อ้างอิง
อ้างอิง.
เอกสารต้นฉบับของกรุงเทพมหานคร
ประกาศของคณะปฏิวัติ ฉบับที่ 327

ประกาศของคณะปฏิวัติ
ฉบับที่ ๓๒๗
 
โดยที่คณะปฏิวัติพิจารณาเห็นว่า รายได้จากภาษีสุราและภาษีเครื่องดื่มของราชการส่วนท้องถิ่นยังไม่เหมาะสมและไม่เป็นธรรม ซึ่งแต่เดิมกฎหมายกำหนดให้รายได้จากภาษีสุราและภาษีเครื่องดื่มตกเป็นรายได้ของราชการส่วนท้องถิ่นที่โรงงานสุราและโรงงานเครื่องดื่มตั้งอยู่ในเขตเท่านั้น ซึ่งความจริงประชาชนที่อยู่นอกเขตก็ได้บริโภคและเสียภาษีนี้ด้วย จึงสมควรปรับปรุงให้ราชการส่วนท้องถิ่นทุกแห่งได้รับส่วนแบ่งจากเงินรายได้ประเภทดังกล่าวโดยทั่วถึง หัวหน้าคณะปฏิวัติจึงมีคำสั่งดังต่อไปนี้
ข้อ ๑ ให้ยกเลิกความในมาตรา ๑๒ (๓) (๕) แห่งพระราชบัญญัติรายได้เทศบาล พ.ศ. ๒๔๙๗ มาตรา ๘ ทวิ (๓) (๕) แห่งพระราชบัญญัติรายได้สุขาภิบาล พ.ศ. ๒๔๘๙ ซึ่งได้แก้ไขเพิ่มเติมโดยมาตรา ๓ แห่งพระราชบัญญัติรายได้สุขาภิบาล (ฉบับที่ ๒) พ.ศ. ๒๕๐๓ และมาตรา ๔ (๓) (๕) แห่งพระราชกฤษฎีการายได้จังหวัด พ.ศ. ๒๔๙๙ ออกตามความในมาตรา ๔๐ แห่งพระราชบัญญัติระเบียบบริหารราชการส่วนจังหวัด พ.ศ. ๒๔๙๘ ซึ่งแก้ไขเพิ่มเติมโดยพระราชบัญญัติระเบียบบริหารราชการส่วนจังหวัด (ฉบับที่ ๒) พ.ศ. ๒๔๙๙
ข้อ ๒ ให้ผู้มีหน้าที่เสียภาษีสุราตามกฎหมายว่าด้วยสุราและภาษีเครื่องดื่มตามกฎหมายว่าด้วยภาษีเครื่องดื่ม เสียภาษีสุราและภาษีเครื่องดื่มเพิ่มขึ้นร้อยละสิบของภาษีประเภทนั้น ๆ
ภาษีสุราและภาษีเครื่องดื่มที่เสียเพิ่มขึ้นตามความในวรรคหนึ่ง เศษของหนึ่งสตางค์ให้ปัดทิ้ง
ข้อ ๓ ให้เจ้าหน้าที่ซึ่งมีหน้าที่จัดเก็บภาษีสุราตามกฎหมายว่าด้วยสุรา และภาษีเครื่องดื่มตามกฎหมายว่าด้วยภาษีเครื่องดื่ม ส่งมอบเงินภาษีที่เพิ่มขึ้นร้อยละสิบตามข้อ ๒ ให้แก่กระทรวงมหาดไทยโดยหักค่าใช้จ่ายไว้ร้อยละห้าของเงินที่เก็บได้
ข้อ ๔ ให้กระทรวงมหาดไทยจัดสรรเงินที่ได้รับตามข้อ ๓ ให้แก่ราชการส่วนท้องถิ่นทุกแห่ง ตามหลักเกณฑ์และวิธีการที่กำหนดในกฎกระทรวง และให้มีอำนาจวางระเบียบปฏิบัติเกี่ยวแก่การดำเนินการเพื่อให้ราชการส่วนท้องถิ่นได้รับเงินรายได้จากค่าภาษีสุราและภาษีเครื่องดื่ม
ข้อ ๕ ให้รัฐมนตรีว่าการกระทรวงมหาดไทยและรัฐมนตรีว่าการกระทรวงการคลังรักษาการตามประกาศของคณะปฏิวัติฉบับนี้ และให้รัฐมนตรีว่าการกระทรวงมหาดไทยมีอำนาจออกกฎกระทรวงเพื่อปฏิบัติการตามประกาศของคณะปฏิวัติฉบับนี้
กฎกระทรวงนั้น เมื่อได้ประกาศในราชกิจจานุเบกษาแล้วให้ใช้บังคับได้
ข้อ ๖ ประกาศของคณะปฏิวัติฉบับนี้ให้ใช้บังคับตั้งแต่วันที่ ๑ ตุลาคม พ.ศ. ๒๕๑๕ เป็นต้นไป
 
ประกาศ ณ วันที่ ๑๓ ธันวาคม พุทธศักราช ๒๕๑๕
จอมพล ถ. กิตติขจร
หัวหน้าคณะปฏิวัติ
ประกาศคณะกรรมการขายตรงและตลาดแบบตรง ประกาศ ณ วันที่ ๒๘ มกราคม พ.ศ. ๒๕๕๖

ประกาศคณะกรรมการขายตรงและตลาดแบบตรง
เรื่อง หลักเกณฑ์และวิธีการยื่นคำขอจดทะเบียนการประกอบธุรกิจ
ขายตรงและการประกอบธุรกิจตลาดแบบตรง (ฉบับที่ ๒)
พ.ศ. ๒๕๕๖
ตามที่คณะกรรมการขายตรงและตลาดแบบตรงได้ออกประกาศ เรื่อง หลักเกณฑ์และวิธีการยื่นคำขอจดทะเบียนการประกอบธุรกิจขายตรงและการประกอบธุรกิจตลาดแบบตรง พ.ศ. ๒๕๕๐ ลงวันที่ ๑๐ ตุลาคม พ.ศ. ๒๕๕๐ คณะกรรมการขายตรงและตลาดแบบตรงได้พิจารณาและมีมติในการประชุมครั้งที่ ๑/๒๕๕๖ เมื่อวันที่ ๒๒ มกราคม ๒๕๕๖ เห็นสมควรแก้ไขเพิ่มเติมประกาศคณะกรรมการขายตรงและตลาดแบบตรง เรื่อง หลักเกณฑ์และวิธีการยื่นคำขอจดทะเบียนการประกอบธุรกิจขายตรงและการประกอบธุรกิจตลาดแบบตรง พ.ศ. ๒๕๕๐ โดยให้มีการออกเอกสารหลักฐานที่แสดงให้ประชาชนในฐานะผู้บริโภคและผู้จำหน่ายอิสระ ได้เห็นอย่างประจักษ์
อาศัยอำนาจตามความในมาตรา ๑๓ มาตรา ๓๘ และมาตรา ๓๙ แห่งพระราชบัญญัติขายตรงและตลาดแบบตรง พ.ศ. ๒๕๔๕ คณะกรรมการขายตรงและตลาดแบบตรงจึงออกประกาศไว้ ดังต่อไปนี้
ข้อ ๑  ประกาศนี้เรียกว่า “ประกาศคณะกรรมการขายตรงและตลาดแบบตรง เรื่อง หลักเกณฑ์และวิธีการยื่นคำขอจดทะเบียนการประกอบธุรกิจขายตรงและการประกอบธุรกิจตลาดแบบตรง (ฉบับที่ ๒) พ.ศ. ๒๕๕๖”
ข้อ ๒  ให้ยกเลิกความในข้อ ๖ แห่งประกาศคณะกรรมการขายตรงและตลาดแบบตรง เรื่อง หลักเกณฑ์และวิธีการยื่นคำขอจดทะเบียนการประกอบธุรกิจขายตรงและการประกอบธุรกิจตลาดแบบตรง พ.ศ. ๒๕๕๐ และให้ใช้ความต่อไปนี้แทน
“ข้อ ๖  เมื่อได้รับคำขอจดทะเบียนการประกอบธุรกิจขายตรงและการประกอบธุรกิจตลาดแบบตรงแล้ว ให้นายทะเบียนตรวจสอบรายการ เอกสารและหลักฐานตามที่ระบุไว้ในแบบ ขต. ๑ หรือแบบ ขต. ๒ แล้วแต่กรณี ว่ามีเอกสารและหลักฐานครบถ้วนถูกต้องและกรณีเข้าเกณฑ์ที่อาจรับจดทะเบียน ได้หรือไม่ ถ้าหากเอกสารและหลักฐานครบถ้วนถูกต้องและเข้าเกณฑ์ที่อาจรับจดทะเบียนได้ให้ลงเลขที่รับคำขอและให้นายทะเบียนรับจดทะเบียน แต่หากเอกสารและหลักฐานไม่ครบถ้วนถูกต้องให้นายทะเบียนแจ้งผู้ยื่นคำขอให้แก้ไขภายในเวลาอันสมควร
เมื่อนายทะเบียนรับจดทะเบียนการประกอบธุรกิจขายตรง หรือการประกอบธุรกิจตลาดแบบตรงแล้ว ให้นายทะเบียนออกใบสำคัญเพื่อแสดงว่าได้รับจดทะเบียนการประกอบธุรกิจขายตรง หรือการประกอบธุรกิจตลาดแบบตรง ตามแบบ ร.ขต. ๑ หรือ ร.ขต. ๒ ท้ายประกาศนี้”
ประกาศ ณ วันที่ ๒๘ มกราคม พ.ศ. ๒๕๕๖
วีระพงษ์  บุญโญภาส
ประธานกรรมการขายตรงและตลาดแบบตรง
[เอกสารแนบท้าย]
๑. ใบสำคัญเพื่อแสดงว่าได้รับจดทะเบียนการประกอบธุรกิจขายตรง (ร.ขต. ๑)
๒. ใบสำคัญเพื่อแสดงว่าได้รับจดทะเบียนการประกอบธุรกิจตลาดแบบตรง (ร.ขต. ๒)
----ราชกิจจานุเบกษา เล่ม ๑๓๐/ตอนพิเศษ ๒๘ ง/หน้า ๒๙/๑ มีนาคม ๒๕๕๖